**О Б Я В Л Е Н И Е**

**ОКРЪЖНА ПРОКУРАТУРА РАЗГРАД**

**Обявява конкурс** за заемане на **2 (две)** щатни бройки за длъжността **„Съдебен деловодител”,** код по НКПД 44152003, Специализирана администрация в Окръжна прокуратура Разград, както следва:

1 щатна бройка за „Съдебен деловодител“ в Окръжна прокуратура Разград – лицето ще бъде назначено при условията на чл.67, ал.1, т.1 от КТ – трудов договор за неопределено време;

1 щатна бройка за „Съдебен деловодител“ в Окръжна прокуратура Разград – лицето ще бъде назначено при условията на чл.68, ал.1, т.3 от КТ за заместване на работник или служител, който отсъства от работа.

**Изисквания за заемане на длъжността:**

**Общи изисквания:**

Кандидатът да е лице, което:

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано за умишлено престъпление от общ характер;
5. не е лишено по съответен ред от правото да заема определена длъжност;
6. да отговаря на изискванията за несъвместимост по чл.340а, ал.2 от ЗСВ.
7. образование - средно.
8. за заемането на конкурсната длъжност не се изисква трудов стаж и професионален опит.

**Специфични изисквания:**

1. познаване на нормативната уредба, регламентираща длъжността, която

заема;

1. компютърна грамотност: MS Office, Internet;
2. работа с офис-техника (копирна техника, скенери, факс и др.)

**Описание на длъжността:**

Съдебният деловодител приема, описва и изпраща всички входящи и изходящи документи; осигурява информация за получената и изпратената кореспонденция; образува в дела и преписки разпределените входящи документи; извършва вписвания в съответните деловодни книги и дневници; предава на прокурорите за решаване разпределения доклад; следи за изтичане на съответните процесуални срокове и уведомява за това прокурора; отговаря за подреждането и съхраняването на делата в деловодството; въвежда данни в Унифицираната информационна система на Прокуратурата на Република България.

**Необходими документи за участие в конкурса:**

Кандидатите подават лично или чрез пълномощник **писмено заявление** за участие в конкурса в 30-дневен срок, считано от деня, следващ датата на публикуване на обявлението.

Към заявлението се прилагат:

1. Подробна автобиография, подписана от кандидата;
2. Декларация от кандидата, че е пълнолетен български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария, не е поставен под запрещение и не е лишен от правото да заема определена длъжност (по образец);
3. заверени от кандидата копия („Вярно с оригинала“) от документи за придобита образователно-квалификационна степен;
4. заверени от кандидата копия („Вярно с оригинала“) от документи за компютърна грамотност;
5. заверени от кандидата копия („Вярно с оригинала“) от документи, удостоверяващи трудов стаж и професионален опит /трудова, служебна, осигурителна книжка и др./, при наличието на такива;
6. заверено от кандидата копие („Вярно с оригинала“) на медицинско свидетелство за работа;
7. заверено от кандидата копие („Вярно с оригинала“) на медицинско свидетелство /удостоверение, че лицето не се води на учет и е психично здраво;
8. други документи, които по преценка на кандидата имат отношение към професионалните му качества.

От кандидата **не се изисква** представянето на свидетелство за съдимост, същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от Министерство на правосъдието, от кандидатите ще бъде изискано да представят такова, издадено по общоустановения ред.

Съгласно чл.92, ал.1 от ПАПРБ лицето избрано в конкурсната процедура, следва да попълни декларация за съответствие с изискванията по чл.340а, ал.2 от ЗСВ.

**Място на подаване на документите:** гр.Разград, бул. „Бели Лом“ №33, етаж 2, в стая 214 на Окръжна прокуратура Разград, всеки работен ден от 8,30ч. до 17,00ч.

На разположение на кандидатите ще бъде предоставена типовата длъжностна  характеристика за длъжността.

**Срок за подаване на документите:** Срокът е 30-дневен, считано от деня, следващ датата на публикуване на обявата във вестник „Екип 7“.

**Начин на провеждане на конкурсът:**

Конкурсът се провежда на два етапа: по документи и събеседване.

Първи етап - по документи:

1. Комисия разглежда всяко постъпилото заявление, като преценява дали са представени всички необходими документи и дали те удостоверяват изпълнението на минималните и специфичните изисквания за заемане на длъжността;

2. Допуска до участие в конкурса единствено кандидатите, които напълно отговарят на изискванията, посочени в обявата;

3. Оформя в протокол решението си относно допускането на кандидатите за участие в конкурса и изготвя списъци на допуснатите и недопуснатите кандидати.

В списъка на допуснатите кандидати се посочват датата на провеждане на конкурса, която не може да бъде по-рано от 14 дни от изнасянето на списъка, началния час и мястото на провеждане на конкурса.

В списъка на недопуснатите до конкурса кандидати се посочват основанията за недопускането им.

Списъците се подписват от членовете на комисията и не по-късно от 7 дни след изтичане на срока за подаване на заявленията за участие в конкурса се поставят на общодостъпно място таблото на входа на Съдебната палата, с адрес: гр.Разград, бул. „Бели Лом“ №33, етаж 2, както и на интернет страницата на Окръжна прокуратура Разград - <https://prb.bg/oprazgrad/bg/za-grajdanite/karieri>

4. Писмено съобщава на недопуснатите кандидати съображенията за отказа;

5. Провежда конкурса на допуснатите кандидати чрез събеседване и когато допуснатият кандидат е само един;

Втори етап - събеседване:

Провежда конкурса на допуснатите кандидати чрез събеседване.

Допуснатите до участие във втори етап на конкурса кандидати се оценяват по следните показатели:

• познаване на нормативната уредба, свързана с упражняване на длъжността;

• познаване на Етичния кодекс на съдебните служители и Правилника за администрацията на Прокуратура на Република България;

• професионална мотивация за работа в Окръжна прокуратура Разград.

Комисията заседава в пълния си състав. За заседанията се води протокол, който се подписва от всички членове. Решения се вземат с обикновено мнозинство и се оформят в протокол.

Резултатите се оформят след попълване на таблица за оценяване от всеки член на комисията по показателите, с точки по шестобалната система (от 2 до 6 във възходящ ред, като 6 е най-високата оценка). Класират се само тези кандидати, които са получили оценка най-малко 4.50.

Въз основа на проведения конкурс класира кандидатите съобразно получения от тях резултат.

В 3-дневен срок от приключване на конкурса комисията представя на окръжния прокурор протокол от проведения конкурс и документите на класираните кандидати.

Участникът, класиран на първо място, ще бъде поканен за сключване на договор. При неявяването на лицето в 14 дневен срок, ще бъде поканено лицето, класирано на второ място.

Информация и съобщения, във връзка с конкурса ще бъдат публикувани на: Информационното табло в Съдебната палата в гр.Разград /бивш хотел Абритус/, бул. „Бели Лом” №33, ет.2 и официалния сайт на Окръжна прокуратура Разград, раздел: „Кариери”- <https://prb.bg/oprazgrad/bg/za-grajdanite/karieri>

**Обявата е публикувана във вестник „Екип 7“ – бр.26/05.03.2025г.**